સમયની સાથે સિનેમા પણ બદલાઈ રહ્યું છે. સાથે જ એક્ટર્સની જનરેશન્સમાં પણ ચેન્જીઝ જોવા મળી રહ્યો છે. બોલિવૂડના એસ્ટાબ્લિશ્ડ એક્ટર્સની હાજરીમાં જ નવી પેઢીના એક્ટર્સ પોતાનું સ્થાન મેળવવા માટે ખૂબ મહેનત કરી રહ્યા છે. નવી પેઢીના આવા જ બે એક્ટર્સ ટૂંક સમયમાં સિનેમાના આકાશમાં રોશન થતાં જોવા મળશે. આ બંને એક્ટર્સ છે ઇશાન ખટ્ટર અને જ્હાન્વી કપૂર. તેઓ બંને ટૂંક સમયમાં જ ‘ધડક'માં જોવા મળશે. આ ફિલ્મ સુપરહિટ મરાઠી ફિલ્મ ‘સૈરાટ'ની હિન્દી રીમેક છે. જેમાં તેઓ બંને લીડ રોલ્સ પ્લે કરી રહ્યા છે. પોતાની ફિલ્મ વિશે તેમણે અમારી સાથે વાતચીત કરી હતી.